Hvordan ville du beskrive Elon for et rumvæsen?
Jeg betragter Elon som rumvæsenet.
Jeg ville sige: "Hils på dine landsmænd."
Elon er næsten det mest menneskelige menneske.
Han kunne se verdens udvikling på en måde, som jeg ikke forstod.
Elon Musk er den rigeste mand, der nogensinde har levet -
- men siger, at han ikke ejer et hus.
Han er lidt anderledes.
Han er indbegrebet af store visioner og risikovillighed.
Med nogle få klik kan han chokere verdens markeder.
Direktøren Elon Musk skaber kaos med et enkelt tweet.
Det er bizart og svækker tilliden.
Han udvikler en chip, der kan sættes ind i vores hjerner.
Og lige nu bygger han raketter, der kan få 100 personer til Mars.
Hans magt og rigdom ...
... fortsætter med at vokse.
Ingen på jorden gør mere for at forandre verden.
- Kom her. - Hvorfor vil du tale med mig?
Fordi du er manden, min ven.
DETTE ER HISTORIEN OM ELON MUSK
Han har gjort ting, som intet land kan gøre.
- Det er utroligt. - Du er hans mor og største fan.
EKSKONER, FAMILIE, VENNER, FJENDER
Han er farlig. Fuldstændig uansvarlig.
Mit liv er slet ikke så sjovt. Jeg ved ikke, om jeg vil være mig.
BØR VI HYLDE HANS BEDRIFTER?
Det virker lidt underligt at overlade alt til private firmaer -
- men jeg er nok bare lidt gammeldags
ELLER VÆRE SKRÆMTE OVER HANS MAGT?
- "Ustabil, skødesløs ..." - Jeg er bare mig selv.
Vi brugte de 100 millioner, og så kom krisen.
Jeg måtte satse alt.
Hvorfor ville du løbe risikoen ved at investere i de her selskaber?
Af og til spørger jeg mig selv om det samme.
Men at skabe en virksomhed er næsten som at få et barn.
Hvordan kan man sige, at ens barn ikke må spise?
Man må give det mad og omsorg, selv om det ødelægger en.
Ja.
Der var en svær tid sidst i 2008.
Hvordan kom du igennem den krise?
- Kan vi tage en pause? - Selvfølgelig.
Jeg håber, at det var det værd.
I 2009 er Elon Musk en såret og træt mand.
Han har fem børn og har investeret alle sine penge i sine to firmaer:
SpaceX, der laver raketter, og Tesla, der laver elbiler.
At drive en virksomhed har sine ulemper.
Min ven siger, at det er -
- som at spise glas og stirre ned i afgrunden.
- Og det er du enig i? - Ja.
Og hvis man ikke spiser glasset, lykkes det ikke.
Det er Elon.
Tesla overlevede kun lige sidste års globale finanskrise.
Nu har Elon en ny bil, Model S -
- som han håber, bliver historiens første masseproducerede elbil.
Tak, fordi I er kommet.
Det, vi skal til at afsløre, er ret spændende.
Kan en sparke lommelygten herhen?
Jeg tror, at sedanen er vaporware.
Tesla får aldrig råd til at udvikle sin egen sedan.
Det er den første masseproducerede elbil. Det er ...
De vil vise en prototype -
- og folk kan betale et depositum. Det er virkelig at gardere sig.
Der har været meget travlt.
Med SpaceX, Tesla og børn ...
Jeg har ikke tid nok og får ikke sovet.
Det var forfærdeligt.
Han øsede sine penge i Tesla og SpaceX.
Han var under et enormt pres. Jeg frygtede et hjerteanfald.
Jeg tænkte: "Jeg må bare holde ham i live."
Helt ærligt ser jeg ikke frem til festen i aften.
Jeg kommer til at sælge biler -
- i fem timer efter at have solgt biler i fem timer forinden.
Det bliver ikke sjovt for mig.
Det var en dårlig jul.
Han havde glemt at købe en julegave til mig.
Vi var i Boulder i Colorado, så der var masser af sne.
Vi lå i sengen, og han sagde:
"Tro ikke, at jeg ikke elsker dig. Det gør jeg virkelig."
"Det er bare, som om min hjerne eksploderer." Jeg sagde: "Pyt."
Han stod op midt om natten og forsvandt.
Jeg undrede mig over, hvor han var. Han kom tilbage to timer senere.
Han var løbet barfodet ud i T-shirt og shorts -
- og havde gravet i sneen for at plukke blomster.
Han gik rundt i hele Boulder -
- og kom tilbage med en lille buket blomster.
"Jeg ville bare vise, hvor højt jeg elsker dig."
Han støttede min karriere.
Jeg måtte tilbage for at indspille "St Trinian's 2".
Han sendte to lastbilfulde med blomster til optagelserne.
Han havde fundet navnene på alle kvinder i filmen -
- og sendte blomster, champagne og chokolade.
Så da han kom på besøg, hilste alle på ham.
Talulah, må jeg få et billede?
Talulah, din autograf.
Han var med til premieren og holdt min paraply -
- mens jeg skrev autografer. Ingen vidste, hvem Elon var.
Talulah!
Han var meget sød og støttede mig.
To år efter at han møder Talulah ...
... bliver Elon skilt fra moderen til hans fem børn.
Jeg ville giftes i Storbritannien. Elon sagde, at det var op til mig.
Jeg ville have en kirkelig vielse. Elon gik med til det.
Vi havde det sjovt. Jeg elsker Fred Astaire -
- så jeg viste Elon nogle film.
Elon blev også fan af Astaire, da han beundrede hans dygtighed.
På bryllupsdagen gav jeg ham en høj hat og stok som en spøg.
Jeg spurgte, om der var noget, som han ville have med.
Han sagde: "Ja, jeg vil have hovercraft og ål."
"Mit hovercraft er fuld af ål."
Så vi havde hovercraft og ål.
Efter brylluppet tog vi på bryllupsrejse til Paris.
Den blev ikke så lang på grund af arbejdet -
- men vi fik nogle dage i Paris og havde nogle møder der.
Men det var rigtig skønt.
Elon og Talulah opbygger et nyt liv sammen.
Men der er et stort problem.
Skilsmissepapirerne viser, at han har taget nødlån fra venner -
- for at betale for skilsmissen.
Et år efter at have lovet den første masseproducerede elbil -
- har Tesla kun fremstillet nogle få prototyper.
De har hverken fabrikken eller personale til at producere bilerne.
Elon beslutter sig for at satse.
For første gang i 50 år -
- noteres en bilfabrikant på den amerikanske børs.
Hvis aktierne klarer sig godt, kan Elon øge produktionen.
Når børsen lukker, kender han sin skæbne.
Tesla Motors noteres på Nasdaq i dag.
Selskabet har endnu ikke haft overskud i et eneste kvartal.
Selskabet har ikke tjent en klink. Det har tabt 290 millioner dollars.
Sælg Tesla-aktierne. De er ikke værd at samle på.
Bilen er ikke værd at lease, ikke engang at leje!
Jeg tror, at Elon var ret stresset.
Man kunne se, at han var under pres -
- og bekymret for, hvordan det ville gå.
Elon, det er en stor dag. Tesla skal børsnoteres.
Som mange nye firmaer taber I penge.
I har tabt 260 millioner dollars.
I skal børsnoteres. I vil have folk til at investere i Tesla.
Vi var et bilfirma uden penge -
- som var ved at bygge en skør bil i Silicon Valley -
- uden nogen bileksperter.
Ingen troede, at vi ville klare det.
"Hvad har de gang i?" Vi var stadig ukendte.
Det var risikabelt.
Der er ikke engang et sted at oplade den dumme bil.
Det er det mindste problem.
Hvordan skal man masseproducere en elektrisk bil?
Du garanterer, at den bliver bygget -
- og at produktionen vil vokse.
For mange i bilindustrien siger, at det ikke vil ske.
Jeg synes, at folk skulle være lidt mere optimistiske -
- omkring Teslas fremtid.
Jeg kan huske stemningen i studiet, lige inden de ringede med klokken.
Store fald på Wall Street i dag.
Det gælder stort set alle amerikanske aktier, undtagen en.
Det er et resultat, som næsten ingen havde forudset.
Aktien skyder i vejret.
Firmaet vurderes til 2,2 milliarder dollars.
Sidst på dagen -
- er Elons andel i firmaet 650 millioner dollars værd.
Tesla har altid været et problembarn.
Det var altid os mod verden.
Vi kunne dø når som helst.
Mange bloggere havde et Tesla-dødsur.
De talte dagene, indtil Tesla skulle dø.
Tesla har en sejhedsfaktor, som mange bilfirmaer mangler.
Efter pengeindsprøjtningen sætter Elon i gang.
Vi har et meget stort skilt.
Han køber en fabrik i Fremont for 42 millioner dollars.
Den har kapaciteten til at masseproducere Model S.
Men han skal bruge en til at sælge sine elektriske drømme -
- til det benzinglade USA.
George Blankenship, G-E-O-R-G-E.
Blankenship, B-L-A-N-K-E-N-S-H-I-P.
Han vælger den mand, Steve Jobs hyrede -
- til at lancere Apple-butikker i hele verden.
Jeg stoppede hos Apple og begyndte at få mails.
"George, Elon Musk vil tale med dig. Ring til mig."
"Slet." Jeg antog, at det var spam.
Elon ringede, og vi snakkede.
- "Kom og arbejd for os." - "Jeg er gået på pension."
"Jeg vil være sammen med familien."
Han sagde: "Kom til L.A."
Jeg mødte Elon og syntes, at han var speciel.
Han spurgte, hvordan jeg ville markedsføre Teslas elbiler.
"Ligesom med Apple", sagde jeg.
På Apple måtte vi køre en oplysningskampagne -
- og det samme ville blive nødvendigt med elbiler.
"Hvad koster den at oplade?" "Hvordan gør jeg?"
Folk havde en masse spørgsmål.
Roadster testede konceptet.
Model S var den første, man skulle kunne køre som en almindelig bil.
Vi talte med folk om bilen, og de kunne se den.
Så sagde de: "Hvordan får jeg en?
Vi så dem lige i øjnene og sagde:
"Giv mig 5000 dollars i dag, så får du en bil om et par år."
"Hvad?"
"Giv mig 5000 dollars i forskud, så sender vi bilen om et par år."
Så sagde de: "Det er løgn."
"Sådan gør vi. Du får et nummer."
"Medmindre du vil have en af de første tusinde."
"I så fald må du give mig 40.000 dollars i dag -
- så får du en bil om et par år." Og folk gjorde det.
Elon har solgt sine kunder en fremtidsvision.
- Billederne ser fantastiske ud. - Grøn, hurtig, elegant.
Helt benzinfri.
Jeg besluttede mig for at leve op til mine idealer og støtte det.
Under George W. Bush -
- købte også den amerikanske regering Elons fremtidsvisioner.
I 2008 gav NASA Elons raketvirksomhed SpaceX -
- en kontrakt til 1,6 milliarder dollars for at overtage -
- efter de pensionerede rumfærger.
Det var fantastisk.
Så blev Obama valgt.
Det var et historisk øjeblik.
Vi sad på scenen under indsættelsen.
Jeg kan huske, at Elon ikke havde pakket ordentligt.
Det begyndte at sne, så han lånte chaufførens frakke og hat.
Ellers var han frosset ihjel.
Jeg sagde: "Skal jeg pakke for dig, når vi rejser?"
"Han sagde: "God idé."
Bevare, beskytte og forsvare USA's forfatning.
Tillykke, hr. præsident.
I dag vil jeg tale om det næste kapitel.
Ikke bare fortsætte ad samme vej, men tage et spring ind i fremtiden.
Ingen er mere engageret i bemandede rumrejser end mig.
Men vi må gøre det på en smart måde.
Regeringer er dårlige til omkostningseffektivitet.
De gør tingene dyrt og ineffektivt.
Folk i Washington, der drives mere af politik end visioner -
- har forsømt NASA's rumforskning i det 21. århundrede.
- Betragter du dig selv som visionær? - Ja, det er jeg nok.
At være præsident svarer nok til -
- at være kaptajn på et stort skib med et lille ror.
Jeg går ind for minimal statslig indblanding.
Staten skal være dommer, ikke spiller.
Og der skal ikke være for mange dommere.
Er der faldgruber og risici?
I skaber viden, der måske ikke burde ende i de forkerte hænder.
Når det handler om at kunne sende ting op i rummet.
- Er der modstand fra regeringen? - Nej, de er vores største kunde.
NASA løb en risiko. Vi var et lille og uprøvet selskab.
Med måske 300 ansatte.
Vi gik fra at opsende en lille raket -
- til at arbejde med transportsystemet -
- til Den Internationale Rumstation.
At påtage sig det enorme ansvar var et stort skridt.
Pludselig er man en af de store.
Da den sidste rumfærge tages ud af brug -
- er USA afhængig af SpaceX -
- for at kunne levere forsyninger til rumstationen.
Det nye selskab må vokse hurtigt.
Jeg kalder spøgefuldt mig selv for "Rottefængeren af supernørder".
Min rolle er at finde folk, der er tusind gange kløgtigere end mig -
- og lokke dem til at løse et meget svært problem.
Det var en af de måder, vi beskrev SpaceX-kulturen på.
Og det var for at være ærlige over for folk.
"SpaceX er en specialstyrke. Vi tager os af umulige opgaver."
"Det her bliver det sværeste, du nogensinde kommer til at lave."
Det er den samme type, der vil være Navy SEAL.
Det er ingeniørernes svar på det.
"Det bliver smertefuldt, stressende og ubekvemt hver dag."
Udvikling er sjældent bekvemt.
Hvis man er bekvem, udvikler man sig næppe.
At arbejde for Elon er at være bekvem ved en konstant ubekvemhed.
Hans hjerne bearbejder 10.000 gange mere end de fleste.
Vores evne til at tænke over og analysere et problem -
- er intet sammenlignet med hans hjerne.
Elon vil være verdenshistoriens største ingeniør.
Han har de kognitive hestekræfter, vi har set hos tidligere genier.
- Men han er vel ikke Einstein? - Jeg tror, at han er klogere.
Men der er et andet selskab -
- som fokuserer på kræft på mere kort sigt.
Jeg tror, at en af løsningerne på mange sygdomme -
- er at skrive et program, der ødelægger og afkoder sygdommen.
- Det er bare kode. - Ja, software.
Elons interesser vokser ud over raketter og biler.
Elon tweeter om sin interesse for kunstig intelligens.
Noget, han referer til som dæmonpåkaldelse.
Vi bygger gradvist større intelligens.
Og andelen af intelligens, der ikke er menneskelig, øges.
Til sidst kommer vi til at repræsentere en meget lille andel.
Dagen for opsendelsen er kommet.
Ti år efter SpaceX's grundlæggelse -
- opererer selskabet på verdensscenen.
Opsendelsen skal resultere i, at Dragon-kapslen sættes i drift -
- og automatisk dokker med Den Internationale Rumstation.
Jeg var chefingeniør. Min opgave var at sørge for, at alt gik godt.
Opsendelse om et minut. Flyvecomputerne styrer fartøjet.
En raket er et farligt produkt. Man skal holde nerverne under kontrol.
Man skal passe sit arbejde -
- stole på sine data og test, og på sit arbejde.
Opsendelse om 30 sekunder.
Vi skal opsende vores Dragon-rumskib på en Falcon 9-raket.
Dragon skal finde rumstationen, udregne positionen og retningen -
- og nærme sig rumstationen for til sidst at dokke.
Der er meget, der kan gå galt.
Jeg kan ikke understrege nok, at missionen muligvis mislykkes.
Fem, fire, tre, to, et, nul.
Falcon 9 er lettet fra tårnet.
Man skal huske, at en raket er et mirakel.
80.000 specialkomponenter. Et kabel, der sidder en millimeter forkert ...
Den mindste fejl, og man er færdig.
Opsendelsen af SpaceX Falcon 9.
NASA lader den private sektor forsyne rumstationen.
Kun fire lande i verden har kapaciteten til at gøre det -
- som SpaceX forsøger at opnå.
Det virker underligt at overlade det hele til private firmaer -
- men jeg er nok bare lidt gammeldags.
Ved en raketmission er det overstået på ti minutter.
Når satellitten er opsendt, kan man gå til festen.
Det gælder ikke Dragon.
Et møde i rummet er meget vanskeligt.
Man kobler to fartøjer, der flyver med otte km i sekundet, sammen.
Påbegynder indfangningen af Dragon. Afventer.
Forstået. Bekræftet.
Når Dragon dokker med stationen, bliver den først grebet af armen.
Så flyttes den over til en fortøjningensplads.
Den plads skal passe præcist med Dragon-kapslen.
Det kan ikke tjekkes, for hardwaren er på rumstationen.
Så første gang, man gør det, er på den første mission.
I sidste ende må man bare håbe, at det fungerer.
Det er tid til at åbne lugen til Dragon-kapslen.
Klokken er 16.53.
Vi fik også lidt dessert, som du sagde.
Vi fik lidt is.
PRÆSIDENTEN HAR LIGE RINGET OG SAGT TILLYKKE
JEG TROEDE, DET VAR EN TELEFONSÆLGER
En stor hånd til vores venner i NASA, der hjalp os med det her.
Missionen er en stor succes.
Men visse etablerede rumfolk er ikke glade.
SpaceX's mangel på erfaring generer visse NASA-legender -
- som astronauterne Neil Armstrong og Gene Cernan.
Velkommen til Neil Armstrong, der var øverstbefalende på Apollo 11.
Tryk på knappen.
- Hvad med nu? - Det er godt.
Med hensyn til præsident Obamas plan for 2010 -
- så har jeg endnu ikke fundet en hos NASA -
- forsvarsministeriet, flyvevåbnet, National Academies -
- industrien eller den akademiske verden -
- der kendte til planen, før den blev fremlagt.
Jeg støtter opmuntringen af nyankomne -
- der vil reducere udgifterne ved rumrejser.
Men efter over 50 års erfaring med raketter er jeg ikke overbevist.
Det er tid til, at klogere kongresmedlemmer overtager.
Det er på tide at stoppe denne stræben mod middelmådighed.
Folk, der foreslår en så begrænset struktur -
- ved endnu ikke, hvad de ikke ved.
Nogle siger om dig, at du ikke ved, hvad du ikke ved.
Det gælder vel alle. Ingen kan vide noget, de ikke ved.
- Nogle siger, at I ikke kan det her. - Vi har gjort det.
Neil, Jim Lovell og jeg er enige om følgende:
Det her er en plan for en mission, der ikke fører nogen steder hen.
Visse amerikanske helte kan ikke lide idéen. Hvad tænker du om det?
Det var meget trist at høre, for de er ...
De er mine helte, så det var hårdt.
Hvis de besøgte os og så, hvor hårdt vi arbejder her ...
... så tror jeg, at de ville ændre holdning.
Det var vel dem, der inspirerede dig til at gøre det her?
Og så kritiserer de dig ...
Det er hårdt.
Der er noget uskyldigt over ham.
Han føler, med en utrolig renhed -
- den følelse han har lige nu, hvad det end er.
Han føler ting meget dybt.
Nogle siger, at han er kold og følelsesløs, men det passer ikke.
Han er den mest følsomme, jeg kender.
Jeg husker engang i starten, da vi gik i biografen.
Vi så en komedie, og Elon syntes, at den var så sjov -
- at han bogstavelig talt rullede rundt på gulvet af grin.
Alle i salen kiggede på os og ville vide, hvad der foregik.
Jeg bad ham om at sætte sig, men han var helt opslugt af filmen.
Han lever sig ind i ting.
Hvis han er vred, ved man det.
Uanset hvad han føler, så stikker det dybt.
Han fortalte alt om sin barndom, som jeg tror har formet ham meget.
Han ved, hvordan det føles at være nederst i hierarkiet -
- og blive såret af folk, som man burde kunne stole på.
Og det sætter selvfølgelig sine spor.
- Du voksede op i Sydafrika. - Ja.
Jeg rejste, da jeg var 17 år, med lidt tøj og nogle bøger.
- Havde du en lykkelig barndom? - Nej, den var frygtelig.
- Mener du det? - Ja.
Hvorfor var den frygtelig?
Der var en fyr, der gerne ville mødes med mig.
Når jeg ikke havde andet at lave, mødtes jeg med ham.
Men han var meget uforskammet.
Jeg kunne ikke rigtig lide ham, men jeg ville ikke bare sidde hjemme.
Efter et par år forbød min bror ham at mødes med mig.
Jeg så ham ikke i to år.
Jeg studerede og flyttede til Cape Town, hvor han opsøgte mig.
Han kom med en forlovelsesring. "Aldrig i livet", sagde jeg.
Så sagde han til min familie, at jeg havde sagt ja -
- hvilket var en overraskelse for dem.
De vidste ikke, at vi var sammen, og det var vi ikke.
Så sendte mine forældre et telegram. "Tillykke."
"Brylluppet er planlagt."
"Invitationerne er sendt, og der kommer 800 gæster."
Jeg ringede og spurgte, hvad han lavede.
"Jeg ændrer mig, når vi har giftet os".
"Jeg skal nok være sød."
"Jeg er kun vred, fordi du ikke vil giftes." Og jeg troede på ham.
Jeg blev gravid under bryllupsrejsen.
Volden begyndte med det samme. Han bankede mig, hvis jeg ikke adlød.
Jeg kom forslået og gravid tilbage.
Jeg ville ikke have, at min familie vidste det.
Så jeg havde ikke andet valg end at finde mig i det.
Da Elon var lille ...
Han voksede op i et meget voldeligt hjem.
Han plejede at slå mig, mens jeg kørte bil, og Elon gik imellem -
- og slog sin far for at få ham til at holde op.
Når han slog mig derhjemme, græd Kimbal og Tosca i et hjørne.
For de var virkelig små. Elon var fem, Kimbal fire, og Tosca tre.
Elon plejede at slå sin far på bagsiden af benene.
Da han var otte år, forlod vi ham.
Min far har alvorlige problemer.
Okay, så du havde ikke en lykkelig barndom.
Hans far, Errol, benægter alle anklager om hustruvold.
Efter to år sagde Elon, at han ville bo hos sin far.
Det gjorde mig meget trist, for jeg forstod ikke hvorfor.
Hans far havde Encyclopedia Britannica.
Jeg havde ikke råd til bøger.
Han læste alle bøger på biblioteket i Durban -
- så han havde muligheden for at læse hele leksikoner.
Jeg kunne ringe når som helst og spørge ham om hvad som helst.
- Du blev mobbet i skolen ... - Jeg blev næsten banket ihjel.
Han var genert og akavet og havde ikke så mange venner.
Eleverne på Elons skole syntes, at han var sær.
Han blev udsat for mobning i flere år.
En bande tævede Elons bedste ven -
- og fik ham til at love aldrig at omgås Elon.
Engang blev Elon skubbet ned ad en trappe og gennembanket.
Han lå på hospitalet i ugevis.
Så er det ikke så sært, at han som voksen -
- er en fighter, der vil opnå succes og bevise, at alle tog fejl.
Nu er tiden kommet. Den stund, vi har ventet på.
Nu skal vi levere Model S.
Vi besluttede os for at gøre det til en event.
Jeg skulle være konferencier og varme publikum op.
Mange sagde, at denne dag aldrig ville komme.
Vi gjorde det!
Den, der skal sørge for, at vi har solsystemets bedste bil ...
Mine damer og herrer, mr. Elon Musk!
Model S skal bevise, at en elbil -
- faktisk kan være verdens bedste bil.
Nu skal vi begynde at levere Model S.
Jeff får sine bilnøgler.
Tak.
Så kører vi!
PR-kampagnen for Model S er i gang ...
... men produktionen går langsomt.
Bilerne skal produceres i tusindvis.
- Hidtil har Tesla fremstillet ti. - En, to, tre ... Tesla!
Hypen vokser, da Model S bliver den første elbil -
- der vinder branchens prestigefyldte pris for årets bil.
Trods kløften mellem hypen og den økonomiske virkelighed ...
... kommer Elon med et dristigt løfte til aktionærerne.
Bare et par spørgsmål.
Hvor sikker er du på, at I er på vej i den rigtige retning?
Jeg føler virkelig, at udviklingen er vendt.
Vi forventer et lille overskud i første kvartal.
Elon tweetede: "Tesla vil give overskud i første kvartal 2013."
"Skal vi lige tale om det?"
I første kvartal regner vi med at fremstille og levere 5000 biler.
Vi skulle levere 4750 biler.
I andet kvartal 2012 havde vi leveret 12 biler.
Det her vil blive set som et vendepunkt -
- hvor en elbilsproducent blev en profitabel virksomhed.
Sådan tror jeg, at man kommer til at se på denne periode i fremtiden.
Han bad os om at gøre det umulige, men gik forud med et godt eksempel.
Hvordan siger man til verdens mest arbejdsomme mand -
- at man ikke kan klare det?
- Elon, godt at se dig. - I lige måde.
- Vi kan gå over på fabrikken. - Kan vi gå derover?
Går det ikke for hurtigt?
Jo hurtigere vi udvikler elbiler, desto bedre bliver verden.
Som du ved, er det en balancegang mellem at ekspandere -
- og imødekomme efterspørgslen og at sørge for ikke at snuble.
Vi har snublet før og vil uden tvivl gøre det igen.
Men vi vil vokse hurtigst muligt uden at mislykkes totalt.
Det var hårdt. Fire timers søvn, og min kone tog til Florida.
Hun tog af sted den 15. februar.
Hun kunne ikke holde ud at se mig sådan. Det var min hårdeste måned.
Han gik ud fra, at vi ikke gjorde tilstrækkeligt meget hurtigt nok -
- til at levere nok i første kvartal 2013.
Han sagde hele tiden, at det ikke var nok.
Det var tidspunkter, hvor han virkelig blev oprevet.
Man har hørt, at han fyrede folk på stedet.
Alt det skete. Når Elon opførte sig dårligt, var han som et lille barn.
Et barn, der får et raserianfald over noget.
Mit skrivebord er på fabrikken. Jeg kan vise dig det.
Vi skal se hans skrivebord.
Han flyttede sit skrivebord nærmere mit -
- så han kunne se, hvad der skete hver dag.
Jeg synes, det er vigtigt, at en leder er ved fronten.
Min største udfordring er at øge produktionen.
Det handler om at være på fabrikken og forstå problemerne.
Jeg vil det modsatte af at sidde i et elfenbenstårn.
Jeg vil befinde mig midt i kampens hede.
Derfor står mit skrivebord midt i fabrikken.
- Det er tomt, bortset fra prisen. - Ja, jeg har ...
Jeg har min pris, mine solbriller og kaffe.
Det er mit skrivebord.
Jeg kan ikke lide fiaskoer.
Men hvis noget er vigtigt, gør man det, selv om risikoen er høj.
Mit råd til dem, der vil starte et firma -
- er at huske på, at det sandsynligvis mislykkes.
Man skal kun gøre det -
- hvis det virkelig føles som et kald.
Jeg så mange gange Elon sove på fabrikken.
Han viste, hvor vigtigt det er at være fokuseret -
- på at finde en løsning. Hvis Elon Musk kan sove der -
- og være der døgnet rundt, burde alle andre også gøre det.
Fabrikken øger produktionen, og de bygger biler -
- men det bliver svært. Kan de nå det?
Vi var halvvejs gennem kvartalet, og vi nåede det ikke.
Jeg bliver følelsesladet, for ...
Det var virkelig en svær tid.
Vi begyndte at få folk ind fra Europa -
- og hele verden for at hjælpe os med at levere biler.
IT-afdelingen vaskede biler.
Marketingsafdelingen kørte dem til den anden ende af parkeringen.
Hver aften mailede jeg Elon om antallet af solgte og leverede -
- antal depositummer og en situationsrapport.
Og det så ikke godt ud.
Jeg plejede at sende mailen 23.30, og han svarede 23.35.
Det så skidt ud, og det sagde han ligeud.
Tirsdag i kvartalets sidste uge mailede jeg, og jeg kan huske ...
... som var det i går. Der stod: "Det ser lovende ud."
Det var lørdag klokken tre ...
... at vi leverede bil nummer 4750. Klokken tre.
Vi fik 11 millioner i overskud, hvilket gjorde, at det lykkedes.
Aktien steg fra 20 til 90 dollars, og Tesla blev levedygtig.
Jeg stillede mig på skrivebordet, kaldte alle derhen og sagde:
"I aner ikke, hvor vigtigt det, som I lige har gjort, er."
"Det, I lige har gjort, er monumentalt."
"Ikke kun for Tesla, men for menneskeheden."
"I burde være utrolig stolte."
Vi blev en rigtig virksomhed den 31. marts 2013.
19 år efter at have startet sin første virksomhed -
- har Elon Musk en formue på 11 milliarder dollars.
Tesla er ved at blive et kendt varemærke på det brede marked.
Og SpaceX dominerer på det lukrative marked -
- for opsendelse af kommercielle satellitter.
Men trods alle disse bedrifter -
- har Elon Musk altid haft et ultimativt mål.
Hvis man ser tingene i et historisk perspektiv ...
I løbet af jordens milliarder år lange historie -
- kan man udpege et halvt dusin store skridt i livets udvikling.
Encellede organismer, landlevende dyr ...
... pattedyr, bevidsthed. Det er de store skridt.
Det næste skridt kan blive at sprede livet til andre planeter.
Men det kræver, at man udvikler et fartøj, der kan genbruges.
Uanset transportform -
- gør et genbrugeligt transportmiddel en enorm forskel.
Hvor mange ville have kørt hertil i en engangsbil?
Det er skørt, men i rummet kan fartøjer kun bruges én gang.
Hvis man vil retur igen, må man have et med på slæb.
Det store gennembrud, som SpaceX vil opnå -
- og det er ikke let, er at udvikle en fuldt genbrugelig løfteraket.
SpaceX muliggør en blomstrende fremtid for menneskeheden i rummet.
Det går ikke, hvis raketten koster 200 millioner.
Det ville være som at købe en yacht -
- sejle til Frankrig og så sætte ild til den. Det giver ingen mening.
Efter hver levering til ISS ...
... vil SpaceX lande raketten sikkert, så den kan genbruges.
- Du er en af direktørene hos SpaceX. - Direktøren.
Er du den eneste direktør? Undskyld.
Målet er at prøve at lande Falcon-raketten på en pram i havet.
- Så fartøjet kan genbruges? - Det har en motor, så ja.
Vi har billeder af det sidste forsøg på at lande efter en levering.
Her kommer den ... Kom nu, skat. Du kan godt.
Den brækkede et ben ved landingen.
Den brækkede mere end det.
Vi kigger på data og analyserer hændelsesforløbet.
Det kræver en del arbejde inden de kommende rummissioner.
Hidtil har mange af SpaceX's forsøg på at lande Falcon-raketten fejlet.
Opsendelse af SpaceX Falcon 9-raketten.
Under næste tur til ISS opstår der et større problem.
Vi havde vigtig nyttelast om bord.
Vi havde en dokningsadaptor til ISS og en rumdragt.
Og selvfølgelig mad, vand og ilt. Alt det, astronauterne har brug for.
Deres overlevelse afhænger af en.
Fartøjet er på rette kurs.
Jeg så ned. Jeg var chefingeniør.
Jeg sad og kiggede på data og videoen.
Efter 137 sekunder forsvinder raketten pludselig.
Jeg kigger op igen, og så er raketten væk.
Så ser vi, at det regner med metalstykker.
Den var tydeligvis eksploderet i luften.
Elon, som er blevet overrasket på ferien, taler med pressen.
Elon! Har du et øjeblik?
- Hvad tænker du om ...? - Undskyld, jeg har jetlag.
Vores mål er at have den mest pålidelige raket nogensinde.
Den skal jo opsende astronauter om et par år.
Så den skal være superpålidelig.
Fiaskoen er et tilbageslag for SpaceX.
Men historierne om Tesla er endnu mere skadelige.
Herregud!
Dårligt nyt for Tesla, som er genstand for en efterforskning -
- efter at to af deres Model S-biler er brudt i brand i år.
Nogle få brændende Tesla-biler har stor indflydelse på et selskab -
- der vil appellere til det globale marked.
Mine børn og venner vil køre i bilen.
I kommer til at køre ind i bilen. Vi ville skabe verdens sikreste bil.
Føreren kørte ind i en betonmur.
Ingen kom til skade, ud over Teslas aktiekurs.
Den er faldet cirka 12 procent siden i går -
- hvilket har reduceret værdien med cirka tre milliarder dollars.
Elon går til forsvar for Tesla.
Tre af Teslas biler er brændt, den sidste i sidste uge.
Avisforsiderne er ekstremt misvisende.
Faktum er, at hvis man er bekymret for brand -
- er det meget svært at finde en bedre bil end Model S.
Slet ikke. Det er en almindelig misforståelse.
Hvordan ændrer man en elbils image?
Vores tre brande, hvor ingen blev såret, fik flere overskrifter -
- end en kvart million dødsbrande i benzindrevne biler.
Det er vanvittigt. Hvad pokker sker der?
Er det her et følsomt emne for dig?
Altså ...
Jeg holder virkelig af Tesla og Model S -
- så det er svært ikke at være følsom over det.
Det handler om mange menneskers blod, sved og tårer.
I frustration over den negative omtale tweeter Elon.
TYSKLAND UNDERSØGER MODEL S: INGEN FEJL
KUNDEUNDERSØGELSE: 99 AF 100 TILFREDSE MED MODEL S
Fem minutters research er nok til at finde sandheden.
Et halvt år efter raketeksplosionen søger Elon desperat gode nyheder.
I dag forsøger SpaceX at lande sin genbrugelige raket.
Et historisk første skridt mod Mars-missionen.
Indtil da havde vi kun forsøgt at lande på skibe.
Det var den første opsendelse efter det store uheld -
- hvor vi mistede hele nyttelasten på vej til ISS.
Og det første forsøg på at lande på land.
Vi var nødt til at tage en del beslutninger.
Jeg ville have Elon til at afgøre det, og han overvejede det.
Jeg vidste, at han overvejede det, og at vi ville få et svar.
Jeg ville bare forsigtigt minde om, at der var et minut tilbage.
Vi ser den gøre klar til landing, og så hører vi et brag.
Braget falder sammen med, at raketten forsvinder.
Vi kigger på skærmen igen, og der er den.
Det var utroligt. Det var en af de bedste dage i mit liv.
Jeg er virkelig taknemlig for at have set med egne øjne -
- at menneskeheden kan gøre det umulige.
Det er kun umuligt, indtil nogen lykkes med det.
Elon bliver aldrig tilfreds. Det er det, der gør ham til den, han er.
Han er en fantastisk gave til verden.
Han er muligvis verdens bedste leder.
Man må tage det onde med det gode.
Hvis man piller ved opskriften, mister man måske magien.
Hans hjerne er fundamentalt mere effektiv.
Nogle gange tænker jeg, at han tager fejl.
Men han har sikkert tænkt over det på en måde, som jeg ikke har.
Hvis han beder mig om at hoppe, spørger jeg hvor højt.
I NÆSTE AFSNIT
Det her er kun begyndelsen. De skal til Mars.
Vi har et nyt tweet fra Elon Musk.
"Jeg sælger næsten alle ejendele og vil ikke eje noget hus."
Jeg tror, at Elon tweeter det, han tænker på i øjeblikket.
Nogle forstår jeg, andre ikke.
Han siger, at hans far udøvede psykisk vold.
Min far har alvorlige problemer.
Jeg hedder Errol Graham Musk. Jeg er Elons far.
Tekster: Lasse Petersen Iyuno